Höfundur : Benedikt Karl Gröndal • Skrifað : 14. nóvember 2019 . Vinkonurnar Guðlaug Ólafsdóttir og Sigríður Ingimarsdóttir tóku sig til og gáfu Egilsstaðakirkju stólu . Hún er svört og gyllt að lit og er handunnin af þeim . Fram kemur í fréttakynningu frá kirkjunni að stólan er í svörtum útfararlit en með gylltum krossum sem minna á von trúarinnar . Hingað til hefur Egilsstaðakirkja ekki átt svarta stólu . Stóla er borðinn sem presturinn ber yfir herðar sér við kirkjulegar athafnir . Utan yfir hvítu ölbuna eða rykkilínið . Litur hennar er mismundi og fer eftir tilefni og tíma kirkjuársins . „ Listin og trúin heyra jú gjarnan saman og handunninn skrúði fyrir helgiathafnir er dæmi um þá listsköpun , sem lögð hefur verið stund á innan kristinnar kirkju í gegnum aldirnar , “ segir Þorgeir Arason sóknarprestur Egilsstaðaprestakalls „ Það hefur dýpra gildi fyrir kirkjuna að fá svona gjafir . Þetta er listmunur er sem handunninn af fólki hér í kirkjunni . Það er ekkert á hverjum á degi sem svona er gert . Yfirleitt notum við stólur sem eru pantaðar að utan , “ segir hann . Þær Guðlaug og Sigríður skiptu með sér verkum þannig að Guðlaug heklaði allt sem svart er í stólunni en Sigríður sá um krossana sem eru gylltir . „ Þetta er dálítið verk en ekkert of flókið fyrir okkur sem eru duglegar að vinna í höndunum , “ segir Guðlaug . „ Það fór talsverður tími í undirbúning . Því við þurftum að skoða ýmsa möguleika . Efnið skiptir máli . Það má til dæmis ekki renna og verður að bera sig vel , “ útskýrir hún . Hún segir að þetta hafi mikla þýðingu því kirkjur landsins eru fjársveltar og hafa oft ekki efni á því viðhaldi sem þarf að sinna eða að kaupa svona hluti . Sem geta verið dýrir . Þorgeir tekur undir þetta . „ Við erum ofboðslega þakklát fyrir þessa vönduðu gjöf og þann góða hug sem hún birtir , “ segir hann . „ Svo langar mig að minna á lokaátakið í söfnun fyrir orgelhreinsun kirkjunnar og þakka öllum þeim fjölmörgu sem styrkt hafa þá söfnun , “ segir hann að lokum . En reikningur orgelsjóðs Egilsstaðakirkju er 0175-15-020004 , kt. 690777-0299 . Stólan sem þær Guðlaug og Sigríður hekluðu . Myndin er aðsend .